wickkiey/tamil-wikipedia-markdown huggingface dataset:
# பழுப்பு காணான் கோழி


**பழுப்பு காணான் கோழி** (*Brown crake*)(*ஜாபோர்னியா அகூல்*), அல்லது **பழுப்பு புதர் கோழி** தெற்காசியாவில் காணப்படும் காணான் கோழிகள்/நாமக் கோழிகள் வகைகளுள் *ரல்லிடே* குடும்பத்தினைச் சார்ந்த நீர்ப் பறவையாகும். இதன் சிற்றினப்பெயரான *அகூல்* தோற்றம் குறித்த நிச்சய தகவல் இல்லை. இது இந்து புராணங்களிலிருந்து தோன்றியிருக்கலாம் அல்லது சிங்கள வார்த்தையான குக்குல என்பதிலிருந்து தோன்றியிருக்கலாம். இச்சொல்லானது தாழைக்கோழி மற்றும் தண்ணீர்க்கோழிக்கும் பயன்படுத்தப்படுகிறது.  

## விளக்கம்
பழுப்பு காணான் கோழி கௌதாரியைவிட அளவில் சிறியதாக, சுமார் 28 செ.மீ. நீளம் இருக்கும். இதன் அலகு பச்சை நிறம், விழிப்படலம் கரும்பழுப்பு, கால்கள் வெளிர் சிவப்பு நிறமாக இருக்கும். இந்தக் கானங்கோழி பழுப்பு நிறத்தில் மிகக் குறுகிய வாலுடன் இருக்கும். தலையின் பக்கங்களும், கழுத்தும் சாம்பல் நிறத்தில் இருக்கும். முதுகும் இறக்கைகளும், வாலும் ஆலிவ் நிறங் கலந்த பழுப்பு நிறத்தில் இருக்கும். மார்பும் வயிறும் கருஞ்சாம்பல் நிறத்தில் இருக்கும். வாலடிப் பகுதி சற்றுப் பழுப்பாக இருக்கும். ஆணும் பெண்ணும் உருவத்தில் ஒன்று போலவே இருக்கும் என்றாலும், ஆண் பறவையைவிட பெட்டை சற்று சிறியதாக இருக்கும்.
# காட்டுக் காகம்

**காட்டுக் காகம்** (Jungle crow) என்பது மூன்று வகையான காகங்களைக் குறிக்கும் பொதுவான பெயர். ஆரம்பத்தில் ஒரே சிற்றினமாகக் கருதப்பட்ட இந்த குழு பின்னர் மூன்று இனங்களாகப் பிரிக்கப்பட்டுள்ளன:  

- அண்டங்காக்கை, *கோர்வசு மேக்ரோஹைன்கோசு*
- கிழக்கு காட்டுக் காகம், *கோர்வசு லெவில்லாண்டி*
- இந்திய காட்டுக் காகம், *கோர்வசு கல்மினடசு*
# நடான்சு


**நடான்சு** (**Natanz**) ( ஈரான் நாட்டின் நடுப்பகுதியில் அமைந்த இஸ்பகான் மாகாணத்தில் உள்ள நகரம் ஆகும். ஈரான் நாட்டின் தலைநகரான தெகுரானுக்கு நேர் தெற்கே 250 கிலோ மீட்டர் (150 மைல்) தொலைவில் நடான்ஸ் நகரம் உள்ளது. 2006-ஆம் ஆண்டு மக்கள் தொகை கணக்கெடுப்பின் படி, இந்நகரத்தின் மொத்தக் குடும்பங்கள் 3,411 மற்றும் மக்கள் தொகை 14,122 ஆகும். இந்நகரத்தில் அணு குண்டு உற்பத்திக்கு தேவையான யுரேனியத்தை செறிவூட்டம் உலை உள்ளது.  

## நடான்ஸ் அணு உலை
நடான்ஸ் நகரத்திற்கு பாகையில் 33 கிலோ மீட்டர் தொலைவில், யுரேனியத்தை செறிவூட்டும் அணு உலை அமைந்துள்ளது. 2013-ஆம் ஆண்டு ஒப்பந்தப்படி,பன்னாட்டு அணுசக்தி முகமையகம் அன்றாடம் நடான்ஸ் அணு உலையில் ஆய்வு மேற்கொள்கிறது.  

### நடான்ஸ் அணு உலை விபத்து
2 சூலை 2020 அன்று நடான்ஸ் அணு உலையின் யுரேனியம் செறிவூட்டூம் பகுதி எதிர்பாராத விதமாக தீ விபத்தில் வெடித்து சிதறியது. இந்நிகழ்வுக்கு உள்ளூர் சிறுத்தைகள் குழு பொறுப்பு ஏற்றது.சில ஈரானிய அதிகாரிகள் இந்த விபத்திற்கு காரணம் சைபர் தாக்குதலே ஆகும் எனக்கருதுகின்றனர்.  

பன்னாட்டு அணுசக்தி முகமையகம், 28 அக்டோபர் 2020 அன்று வெளியிட்ட செயற்கை கோள் படங்கள் மூலம், நடான்ஸ் நகரத்தில் சுரங்கம் தோண்டி, அதில் புதிய யுரேனியம் செறிவூட்டும் ஆலை அமைப்பதாக செய்தி வெளியிட்டது.  

மார்சு, 2021-இல் ஈரான் மீண்டும் நடான்ஸ் நகரத்தில் புதிய மூன்றாவது யுரேனியம் செறியூட்டும் உலையை இயக்கி வருகிறது. 10 ஏப்ரல் 2021-இல் இதனை ஈரான் நாடு மறுத்துள்ளது.11 ஏப்ரல் 2021 அன்று இசுலாமியக் குடியரசு செய்தி நிறுவனம், நடான்ஸ் அணு உலை விபத்து மின் கசிவினால் ஏற்பட்டது எனறும், இவ்விபத்தில் உயிர்ச்சேதம் ஏதும் இல்லை எனக்கூறியுள்ளது.  
### இஸ்ரேல் மீது குற்றச்சாட்டு
நடான்ஸ் அணு உலை விபத்திற்கு இஸ்ரேல் நாடே காரணம் என 10 ஏப்ரல் 2021 அன்று ஈரான் குற்றம் சாட்டியுள்ளது.  
## 2025 இஸ்ரேல்-ஈரான் போரில்

2025 இஸ்ரேல்-ஈரான் போரின் போது இஸ்ரேல் வான்படையின் குண்டு வீச்சால் நடான்சு யுரேனியம் செறியூட்டும் அணுசக்தி ஆய்வு நிலையம் சேதமடைந்து அணுக் கதிர் வீச்சு வெளிப்பட்டதாக தெரிகிறது.  
### அமெரிக்காவின் குண்டு வீச்சு
ஈரானில் தரைக்கடியில் உள்ள நடான்சு அணுசக்தி நிலையம் மீது அமெரிக்கா தனது பி2 குண்டு வீச்சு விமானங்கள் மூலம் 21 சூன் 2025 அன்று குண்டு வீசி பெரும் தாக்குதல் நடத்தியது.  

## படக்காட்சியகம்
# பழனிக்கவுண்டன்புதூர்


**பழனிக்கவுண்டன்புதூர்** என்பது இந்தியாவின், தமிழ்நாடு மாநிலத்தில் அமைந்துள்ள ஈரோடு மாவட்டம், நம்பியூர் வட்டாரத்தில் உள்ள எம்மாம்பூண்டி ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் நம்பியூர் ஊராட்சி ஒன்றியத்தில் அமைந்துள்ளது. இவ்வூரானது திருப்பூர் மக்களவைத் தொகுதிக்கும் கோபிச்செட்டிப்பாளையம் சட்டமன்றத் தொகுதிக்கும் உட்பட்டதாகும்.
# சைகோனைக்சு டாரிடசு


***சைகோனைக்சு டாரிடசு*** (*Zygonyx torridus*) என்ற தட்டாரப்பூச்சி சிற்றினம் லைபெல்லுலிடே குடும்பத்தினைச் சார்ந்தது. இது அல்சீரியா, அங்கோலா, பெனின், போட்சுவானா, புர்கினா பாசோ, கமரூன், மத்திய ஆப்பிரிக்கக் குடியரசு, கொமொரோசு, கொங்கோ குடியரசு, கோட் டிவார், எகிப்து, எத்தியோப்பியா, காம்பியா, கானா, கினி, கென்யா, லைபீரியா, மலாவி, மாலி, மொரீசியசு, மொராக்கோ, மொசாம்பிக், நமீபியா, நைஜீரியா, ரீயூனியன், சியேரா லியோனி, தென்னாப்பிரிக்கா, எசுப்பானியா, சூடான், தன்சானியா, டோகோ, உகாண்டா, சாம்பியா, சிம்பாப்வே, ஐக்கிய அரபு அமீரகம் மற்றும் புருண்டியில் காணப்படுகிறது. இதன் இயற்கை வாழ்விடம் ஆறுகள் ஆகும்.
# திரிவேணி ஆச்சார்யா


**திரிவேணி ஆச்சார்யா** (Triveni Acharya) மும்பையில் வசிக்கும் ஒரு இந்தியப் பத்திரிகையாளரும், சமூக ஆர்வலரும் ஆவார். இவர் பாலியல் கடத்தல் எதிர்ப்பு குழுவான "மீட்பு அறக்கட்டளை"யுடன் பணியாற்றியதற்காக மிகவும் பிரபலமானார்.  

## பணிகள்
மீட்பு அறக்கட்டளையானது தனது கணவர் பால்கிருஷ்ணா ஆச்சார்யாவால் நிறுவப்பட்டது. ஆனால் 2005இல் ஒரு கார் விபத்தில் தனது கணவர் இறந்ததைத் தொடர்ந்து அதன் தலைவர் பதவியை ஏற்றுக்கொண்டார். இந்த அமைப்பு இந்தியா, நேபாளம் மற்றும் வங்காளதேசத்தின் பல்வேறு பகுதிகளிலிருந்து மனிதக் கடத்தலால் பாதிக்கப்பட்டவர்களை மீட்பது, மறுவாழ்வு அளித்தல் மற்றும் திருப்பி அனுப்புதல் மற்றும் கட்டாய விபச்சாரத்திற்காக விற்கப்படுவதை தடுத்தல் ஆகிய பணிகளை மேற்கொண்டு வருகிறது. and has been conducting "brothel raids" since 1993. 1993 முதல் "விபச்சாரச் சோதனைகளையும்" நடத்தி வருகிறது. இந்த அமைப்பு ஆண்டுக்கு சுமார் 300 சிறுமிகளை விடுவிக்கிறது. மேலும் ஆலோசனை, வேலை பயிற்சி மற்றும் எச்.ஐ.வி பரிசோதனையையும் வழங்குகிறது.  

## விருதுகள்
இவரது தலைமையில் அதன் பணிக்காக மீட்பு அறக்கட்டளை பல தேசிய மற்றும் சர்வதேச விருதுகளைப் பெற்றுள்ளது. 2008ஆம் ஆண்டில், இந்த குழு பெண்கள் தொழில்முனைவோருக்கான நாரி சக்தி விருது|நாரி சக்தி விருதைப் பெற்றது. தைவான் அதிபர் மா யிங்-ஜியோ இவருக்கு தைவான் ஜனநாயக அறக்கட்டளையின் ஆசிய ஜனநாயகம் மற்றும் மனித உரிமைகளுக்கான விருதையும், 100,000 அமெரிக்க டாலர் ரொக்க மானியத்தையும் வழங்கினார். கடத்தலால பாதிக்கப்பட்டு அறக்கட்டளையால் காப்பாற்றப்பட்ட ஒருவரால் இந்த அமைப்பு விருதுக்கு பரிந்துரைக்கப்பட்டது. 2011 ஆம் ஆண்டில், ஆச்சார்யா *தி டிரைன்* அறக்கட்டளையின் தைரியப் பரிசை வென்றார். இது "தீமையை உறுதியாக எதிர்த்துப் போராடுபவர்களுக்கு" ஆண்டுதோறும் வழங்கப்படுகிறது. "பாலியல் கடத்தல், வீட்டு வன்முறை மற்றும் சிறுவர் ஆபாச படங்களுக்கு" எதிரான தனது முயற்சிகளுக்காக வழங்கப்பட்ட மெக்சிக்கோ பத்திரிகையாளரான *லிடியா கச்சோ ரிபேரோ*வுடன் இவர் பரிசைப் பகிர்ந்து கொண்டார். 2013ஆம் ஆண்டில், மீட்பு அறக்கட்டளையுடனான தனது பணியுடன் இணைந்து 2013 ஆம் ஆண்டின் மனிதநேய மரியாதைக்குரிய உலக விருது பெற்றார். அங்கீகாரத்துடன் 75,000 டாலர் ரொக்க மானியமும் கிடைத்தது.
# பிங்கி விராணி


**பிங்கி விராணி** (Pinki Virani) (பிறப்பு 30 சனவரி 1959) ஓர் இந்திய எழுத்தாளரும், பத்திரிகையாளரும், மனித உரிமை ஆர்வலரும் ஆவார். *ஒன்ஸ் வாஸ் பாம்பே* என்ற நூலையும், *அருணாஸ் ஸ்டோரி*, *பிட்டர் சாக்லேட்: சைல்ட் செக்சுவல் அப்யூஸ் இன் இண்டியா* (இது தேசிய விருதை வென்றது), டெப் ஹெவன் ஆகிய புத்தகங்களையும் எழுதியுள்ளார். *பாலிடிக்ஸ் ஆஃப் தி வோம்ப் - தி பெரில்ஸ் ஆஃப் ஐவிஎஃப், சரோகசி & மாடிபைடு பேபிஸ்* என்பது இவரது ஐந்தாவது புத்தகமாகும்.  

## ஆரம்பகால வாழ்க்கையும் கல்வியும்
விரானி மும்பையில் 30 சனவரி 1959 இல் குசராத்தி முஸ்லிம் பெற்றோருக்கு பிறந்தார். இவரது தந்தை ஒரு கடை வைத்திருந்தார். இவரது தாய் ஒரு ஆசிரியர் ஆவார். இவர் மும்பை, புனே, முசோரி ஆகிய இடங்களில் பள்ளியில் பயின்றார். ஆகா கான் அறக்கட்டளையின் உதவித்தொகையுடன் பத்திரிகைத் துறையில் முதுகலைப் படிப்பதற்காக அமெரிக்கா சென்றார். இவர் *தி சண்டே டைம்ஸி*ல் பணியாற்றினார். அங்கு இவர் பிரித்தனில் நடந்த இனக் கலவரங்கள் குறித்து விரிவாக எழுதினார்.  

## தொழில்
இவர் 18 வயதில் தட்டச்சராகப் பணி செய்யத் தொடங்கினார். புலமைப்பரிசிலுக்குப் பிறகு இவர் இந்தியாவுக்குத் திரும்பி ஒரு நிருபராகப் பணிபுரிந்தார். மேலும் ஒரு மாலைப் பத்திரிக்கையில் இந்தியாவின் முதல் பெண் ஆசிரியரானார். இவர் தனது முதல் புத்தகத்தை வெளியிடவேண்டி தினசரி பத்திரிகையிலிருந்து வெளியேறினார்.  

## அருணா ஷான்பாக் வழக்கு
1973 நவம்பர் 27 அன்று மும்பையின் கிங் எட்வர்ட் நினைவு மருத்துவமனையில் பணிபுரியும் செவிலியர் அருணா ஷான்பாக் என்பவர் ஒரு துப்புரவாளரால் பாலியல் வன்கொடுமைக்கு ஆளானார். அவர் சார்பாக இந்திய உச்சநீதிமன்றத்தில் 2009 ஆம் ஆண்டு, பிங்கி விராணி ஒரு மனுவை தாக்கல் செய்தார். தாக்குதலின் போது, ஷான்பாக் ஒரு சங்கிலியால் கழுத்தை நெரித்துக் கொலை செய்ய முயற்சி செய்யப்பட்டர். இதனால் பாதிக்கப்பட்டு கேஇஎம் மருத்துவமனையில் தொடர் சிகிச்சை பெற்று வந்த அவர் 2015 ஆம் ஆண்டில் நிமோனியாவால் இறக்கும் வரை 48 ஆண்டுகளாக உணவுக் குழாய் மூலம் உயிருடன் இருந்தார். விராணியின் 2009 மனுவில், "அருணாவின் தொடர்ச்சியான இருப்பு கண்ணியமாக வாழ்வதற்கான அவரது உரிமையை மீறுவதாகும்" என்று வாதிட்டார். உச்சநீதிமன்றம் தனது முடிவை 7 மார்ச் 2011 அன்று அளித்தது. அருணாவின் மூச்சை நிறுத்துவதற்கான வேண்டுகோளை அது நிராகரித்தது. ஆனால் இந்தியாவில் செயலற்ற கருணைக்கொலை சட்டப்பூர்வமாக்கும் பரந்த வழிகாட்டுதல்களை வெளியிட்டது.  

## தனிப்பட்ட வாழ்க்கை
இவர் ஒரு பத்திரிகையாளரும், *ஆக்சிடெண்டல் இந்தியா*வின் ஆசிரியருமான சங்கர் அய்யரை மணந்தார்.  

## நூலியல்
- *Aruna's Story: the true account of a rape and its aftermath*. Viking, 1998.
- *Bitter Chocolate: child sexual abuse in India*, Penguin Books, 2000
- 
- *Deaf Heaven*, HarperCollins Publishers India, 2009. .
- *Politics Of The Womb—The Perils Of IVF, Surrogacy & Modified Babies*, Penguin Random House, 2016.
# கிங்கிரி தேவி

**கிங்கிரி தேவி** (Kinkri Devi) (1925 - 30 திசம்பர் 2007) ஓர் இந்திய ஆர்வலரும் சுற்றுச்சூழல் ஆர்வலரும் ஆவார். சட்டவிரோத சுரங்கங்கள் மற்றும் குவாரிக்கு எதிராக தனது சொந்த மாநிலமான இமாச்சல பிரதேசத்தில் போரை நடத்துவதில் மிகவும் பிரபலமானவர். இவருக்கு படிக்கவோ எழுதவோ தெரியாது. இறப்பதற்கு சில ஆண்டுகளுக்கு முன்புதான் தனது பெயரை எப்படி எழுத வேண்டும் என்று கற்றுக்கொண்டார்.  

இவர் வறுமையால் மிகவும் பாதிக்கப்பட்டார். இது அமெரிக்காவை தளமாகக் கொண்ட இமாச்சலப் பிரதேசத்தின் தொண்டு நிறுவனத்தால் பிற்கால வாழ்க்கையில் இவரது வாழ்க்கை நிலைமைகள் குறித்த பஞ்சாபி செய்தித்தாள் வெளியிட்ட பிறகு நீங்கியது.  

## ஆரம்பகால வாழ்க்கை
தேவி 1925 இல் இமாச்சல பிரதேசத்தின் சிர்மௌர் மாவட்டத்தில் கட்டோன் என்ற கிராமத்தில் பிறந்தார்.  

## இறப்பு
தேவி 2007 திசம்பர் 30 அன்று இந்தியாவின் சண்டிகரில் தனது 82 வயதில் இறந்தார். < இவருக்கு ஒரு மகனும் 12 பேரக்குழந்தைகளும் இருக்கின்றனர்.  

## விருதுகள்

- 1999 இல், தேவிக்கு ஸ்திரீ சக்தி கௌரவம் வழங்கப்பட்டது.
# பனைக் காகம்


**பனைக் காகம்** (*Palm crow*)(*கோர்வசு பால்மரம்*) என்பது கரிபியன் தீவான லா எசுப்பானியோலா (எயிட்டி மற்றும் டொமினிக்கன் குடியரசு) பகுதிகளில் காணப்படும் சிறிய அளவிலான கோர்விட் குடும்ப காகமாகும். முன்னர் கியூபாவில் அதிகமாகக் காணப்பட்ட இதன் எண்ணிக்கை தற்பொழுது பெருமளவில் குறைந்துள்ளது.  

## வகைப்பாட்டியல்
கியூபன் துணையினங்கள் சற்று சிறியவை, பொதுவாக இவை ஓர் துணையினமாகப் பிரிக்கப்படுகின்றன (*கோர்வசு பால்மரம் மினுடசு*); ஹிஸ்பானியோலன் துணையினத்தின் முப்பெயர் *கோர்வசு பால்மரம் பால்மரம்* (பரிந்துரைக்கப்பட்ட துணையினங்கள்) ஆகும். இந்த இரு கிளையினங்களும் பொதுவாக **ஹிஸ்பானியோலன் பனை காகம்** மற்றும் **கியூபா பனை காகம்** எனப் பொதுவான பெயர்கள் மூலம் வேறுபடுத்தப்படுகின்றன. இருந்த போதிலும் ஹிஸ்பானியோலா வெள்ளை கழுத்து காகம் *கோர்வசு லூகோஞாபலசு*சுடன் சமந்தைய இனமாகத் தோன்றுகிறது. மேலும் அமெரிக்காவின் கிழக்கு கடற்கரை மீன் காகம் உள்ளிட்ட இரண்டு சிறிய இனங்களான, டாமுலிபஸ் காகம் *(கோ. இம்பார்டசு)* மற்றும் மெக்சிக்கோவின் சினோலோன் காகம் *(கோ. சினலோயே)* தொடர்புடையது. இவை கியூபா காகம் (*கோர்வசு நாசிகசு)* மற்றும் ஜமேக்கா காகம் *(கோர்வசு ஜமைசென்சிசு),* ஆகிய கரீபியன் காகங்களுடன் தொடர்புடையன.  

## வாழ்விடம்
பனைக் காகத்தின் உள்ளூர் பெயராக டொமினிக்கன் குடியரசில் கா என்பதாகும். இங்கு இது பைன் மலைக் காடுகள் மற்றும் என்ரிகுயிலோ ஏரியினைச் சுற்றிக் காணப்படுகிறது.
# ஜமைக்கா காகம்


**ஜமைக்கா காகம்** (*Jamaican crow*)(*கோர்வசு ஜமைசென்சிசு*) ஒப்பீட்டளவில் சிறிய கோர்விட் காகம். இதன் நீளம் 35 முதல் 38 செ.மீ. ஆகும். இது உருவப் பண்புகள் அடிப்படையில் லா எசுப்பானியோலாவின் மேற்கிந்திய இனங்களான, கியூபா காகம் *(கோர்வசு நாசிகசு)* மற்றும் வெள்ளை கழுத்து காகம் *(கோர்வசு லூகோஞாபலசு)* மிகவும் நெருக்கமானது.  

## பரவலும் வாழ்விடமும்
இதன் பெயர் குறிப்பிடுவதுபோல், இந்த இனம் ஜமேக்கா தீவில் காணப்படுகிறது. இங்கு அழிக்கப்பட்ட பகுதி கலந்த வனப்பகுதிகளில் வாழ்கிறது. மேலும் பெரிய தோட்டங்களில் அடிக்கடி காணப்படுகிறது. மலை மற்றும் மலை வனப்பகுதிகளைச் சார்ந்த பறவை இது என்றாலும், வறண்ட காலங்களில் உயரம் குறைவான சமவெளிப் பகுதிகளிலும் இதனைக் காணலாம்.  

## விளக்கம்
இதன் உடலானது புகைபோன்ற-சாம்பல் நிறமானது. இதன் உறவினர்களைப் போலப் பளபளப்பாக இல்லை. கண்ணுக்குப் பின்னால் சிறகுகள் இல்லாத தோல் அடர் சாம்பல் நிறத்தில் காணப்படும். இதன் அலகு சாம்பல் நிறத்தில் கூர்மையானது.நாசி முடிகள் காரணமாக நாசி தெரிவதில்லை. கருவிழி சாம்பல்-பழுப்பு அல்லது சிவப்பு-பழுப்பு நிறமாக இருக்கும். இந்நிறத் தோற்றம் வயதைப் பொறுத்தது. கால்கள் மற்றும் பாதம் கருப்பு நிறமானது.  

## உணவு
காட்டில் வாழும் இந்தக் காகம் தனியாகவோ, துணையோடோ இரை தேடுகின்றன. இதனுடைய இறையின் பெரும்பகுதி பழங்களாகும். இது சிறிய முதுகெலும்பிலி மற்றும் பல்லி முதலியவற்றோடு, பறவைகளில் கூடுகளில் உள்ள முட்டை மற்றும் குஞ்சுகளை வேட்டையாடுகிறது.  

## இனப்பெருக்கம்
பொதுவாக உயரமான மரங்களில் கூடுகட்டுகின்றன. மரப் பொந்துகளையும் கூடுகளாகப் பயன்படுத்துகின்றன.  

## ஒலி
இதனுடைய ஒலியானது இதனுடன் தொடர்புடைய இனங்களின் குரல் போன்றது. மிகவும் தனித்துவமானது மற்றும் பல்வேறு ஜப்பரிங் மற்றும் குமிழ் ஒலிகளைக் கொண்டுள்ளது (இதனால் இதனுடைய ஓசை ஜமைக்கா பாட்டோயிஸ் எனப்படுகிறது.). ஆனால் இது மிகவும் நிதானமாக “க்ரா-ஆ” என மாறுபாடுகளுடன் ஒலிக்கின்றது.
# வைபவி சாண்டில்யா



**வைபவி சாண்டில்யா** (*Vaibhavi Shandilya*) என்பவர் ஒரு இந்திய திரைப்பட நடிகை ஆவார். இவர் தமிழ், கன்னடம், மராத்தி மொழி படங்களில் பணியாற்றுகிறார். மராத்தித் திரைப்படமான *ஜானிவா* (2015) *படத்தில் அறிமுகமான இவர், ஏக் அல்பேலா (2015)*, *சக்க போடு போடு ராஜா (2017),* *இருட்டு அறையில் முரட்டு குத்து (2018), கேப்மாரி (2019)* உள்ளிட்ட படங்களில் நடித்துள்ளார்.  

## தொழில்
நடிகர் மகேஷ் மஞ்ச்ரேகரின் மகன் சத்யா அறிமுகமான படமும், சமூக நீதி குறித்த கதையைக் கொண்டதான *மராத்தித் திரைப்படமான ஜானிவா* (2015) திரைப்படத்தில் வைபவி நடிகையாக அறிமுகமானார். பகவான் தாதாவின் வாழ்க்கை வரலாற்றான *ஏக் அல்பேலாவில்* வித்யா பாலன் உள்ளிட்ட நடிகர்களிடையே வைபவி நடித்தார், அதில் இவர் ஷாஹீன் என்ற முஸ்லீம் பெண்ணின் பாத்திரத்தை ஏற்றார்.  

2016 ஆம் ஆண்டில், வைபவி எகிப்திய அரபு திரைப்படமான கஹெம் ஃபெ எல் ஹெண்டில் "தக் தின்னா" என்ற பாடலில் நடனக் கலைஞராக தோன்றினார். இதற்கு பிரபல இந்திய நடன நடன இயக்குநர் விஷ்ணு தேவா நடனமமைத்தார். வைபவி சந்தானம் நடித்த *சர்வார் சுந்தரம்* மற்றும் *சக்க போடு போடு ராஜா* ஆகிய இரண்டு தமிழ்த் திரைப்படங்களில் நடிக்க ஒப்பந்தமானார். பிந்தைய படம் 2017 இல் வெளியிடப்பட்டது. முந்தைய படம் 2018இல் வெளியாக இருந்தது. வைபவி நடித்த ஒப்பந்தமான மூன்றாவது தமிழ் படமான கௌதம் கார்த்திக்கிற்கு *ஜோடியாக இருட்டு அறையில் முரட்டு குத்து படத்தில்* படத்தில் நடிக்க 2018 இல் ஒப்பந்தமானார்.  

## திரைப்படவியல்
| 2015 | *ஏக் அல்பேலா* | ஷாஹீன் | மராத்தி |
| --- | --- | --- | --- |
| 2017 | *சக்க போடு போடு ராஜா* | யாழினி | தமிழ் |
| 2017 | *ராஜ் விஷ்ணு* | லாவண்யா | கன்னடம் |
| 2017 | *நெக்ஸ்ட் நுவ்வே* | ஸ்மிதா | தெலுங்கு |
| 2018 | *இருட்டு அறையில் முரட்டு குத்து* | தென்றல் | தமிழ் |
| 2019 | *கேப்மாரி* | ஜென்னி | தமிழ் |
| 2020 | *சர்வார் சுந்தரம்* | சஞ்சனா | தமிழ் |
| 2020 | *ஈசல்* | டி.பி.ஏ. | தமிழ் |
| 2020 | *பட்டக்கி* | டி.பி.ஏ. | தமிழ் |
| 2020 | *கலிபட்டா 2* | டி.பி.ஏ. | கன்னடம் |

## வலைத் தொடர்
| 2019 | *நிஷா* | நிஷா | தமிழ் | ஜீ5 | } |
| --- | --- | --- | --- | --- | --- |
# கியூபா காகம்


**கியூபா காகம்** (*Cuban crow*) என்பது கரிபியத் தீவுகளில் காணப்படும் காகமாகும். இது இத்தீவுகளில் காணப்படும் நான்கு காக்கைச் சிற்றினங்களுள் ஒன்றாகும்.  

## விளக்கம்
கியூபா காகம் (*கோர்வசு நாசிகசு*) கரிபியத் தீவுகளில் காணப்படும் நான்கு காக்கைச் சிற்றினங்களுள் ஒன்றாகும். இது வெள்ளை கழுத்து காகம் (*கொ. லுகோக்னாபலசு*) மற்றும் ஜமைக்கா காகம் (*கோ*. *ஜமைக்காசென்சிசு*) ஆகியவற்றுடன் நெருக்கமாகத் தொடர்புடையது. இவற்றுடன் ஒரு சில பண்புகளைப் பகிர்ந்து கொள்கிறது. நான்காவது கரீபியன் காகம், பனைக் காகம் (*கோ. பால்மரம்*), பிற்கால பரிணாம வளர்ச்சியில் தோன்றி வட அமெரிக்க மீன் காகம் (*கோ. ஆசிப்ராகசு*) குணாதிசயங்களைக் கொண்டது.  

## உயிரியல்
இது நடுத்தர அளவிலான ( நீளம்). இது காடுகளில் காணப்படும் காகம் ஆகும். இந்த சமூக பறவைகியூபாவின் பெரிய தீவின் பெரும்பகுதியிலும், அருகிலுள்ள இஸ்லா டி லா ஜுவென்டுட் மற்றும் வனப்பகுதி பகுதிகளில் காணப்படுகிறது. இந்த வனப்பகுதி விவசாய நிலமாக மாற்றப்பட்டது. இது பண்ணைகள் மற்றும் கிராமங்களைச் சுற்றி அடிக்கடி காணப்படும். இங்கு மனிதனுடன் ஒப்பீட்டளவில் நெருங்கிய தொடர்பில் வாழ்வதற்கு ஏற்ற தகவமைப்புடையது.  

இந்த காகத்தின் அலகு நீளமானது, பெரிய தலையிலிருந்து நுனியை நோக்கி மென்மையாக வளைந்துள்ளது. நாசி முடிகள் முன்னோக்கியும் மேல் நோக்கியும் நாசி தெரியுமாறு உள்ளன. ஆனால் பிற *கோவர்சு* இனங்களில் நாசியினை நாசிமுடி மறைத்துள்ளன. பழுப்பு-சிவப்பு கண்ணுக்குப் பின்னாலும் கீழ்த்தாடையிலும் அடர் சாம்பல் திரள் காணப்படும். நல்ல வெளிச்சத்தில் கருப்பு சிறகமைவு, நீல-ஊதா பளபளப்பைக் கொண்டுள்ளன. அல்கு, கால்கள் மற்றும் பாதம் கருப்பு நிறமுடையன.  
கியூபா காகம் தமது கூட்டினை உயரமான மரங்களில் கட்டுகிறது. இதனுடைய இனப்பெருக்கம் பற்றிய கூடுதல் தகவல்கள் இன்னும் பதிவு செய்யப்பட்டுள்ளன.  

## உணவு
இதன் உணவு பழம் மற்றும் பூச்சிகள் ஆகும். இது மனித உணவைச் சாப்பிடாது எனினும், குப்பையினைக் கிளரும்போது, அங்குள்ள கழுவு உணவினை உண்ணுகின்றன. உணவு உண்ணும் பொழுது அதிக ஒலி எழுப்புவதைக் காணலாம். தானியங்கள் மற்றும் பிற விதைகள் கொட்டப்பட்ட வயலின் மேற்பரப்பில் பாதுகாப்பற்ற நிலையில் இதனை நாம் அவதானிக்கலாம்.  

## குரல்
இதனுடைய குரல் மிகவும் குறிப்பிடத்தக்கது. விசித்திரமான திரவ குமிழ் ஒலி போன்றது. பல்வேறு சேர்க்கைகளில் ஒலி உருவாக்கப்படும் அதிகமாக ஒலிக்கும் ஒலி, காகம் போன்றது. இது மென்மையாக *"ஆஆஆஆ" ஐ* என ஒலியினை உருவாக்குகிறது.  

## பட இணைப்புகள்

- படங்களின் நல்ல தரமான தொடர்
- கியூபன் காக வீடியோக்கள், புகைப்படங்கள் மற்றும் ஒலிகள் ஈபேர்டில்

## மேற்குறிப்புகள்
# சுசில் சந்திரா


**சுசில் சந்திரா** (**Sushil Chandra**) 14 பிப்ரவரி 2019 முதல் இந்தியத் தேர்தல் ஆணையத்தின் தேர்தல் ஆணையராக 12 ஏப்ரல் 2021 வரை இருந்தார் இந்தியத் தலைமைத் தேர்தல் ஆணையர் சுனில் அரோரா 12 ஏப்ரல் 2021 அன்று பணி ஒய்வு பெற்றதால், அடுத்த இந்தியத் தலைமைத் தேர்தல் ஆணையராக 13 ஏப்ரல் 2021 அன்று இந்தியக் குடியரசுத் தலைவரால் சுசில் சந்திரா நியமிக்கப்பட்டார். சுசில் சந்திரா, இந்தியத் தலைமைத் தேர்தல் ஆணையராக 13 ஏப்ரல் 2021 அன்று பதவி ஏற்றுக்கொண்டார். மே 14, 2022 அன்று அகவை முதிர்வின் காரணமாக பதவியிலிருந்து ஓய்வு பெற்றார்.  

## வரலாறு
சுசில் சந்திரா 1980ஆம் ஆண்டில் இந்திய வருவாய்ப் பணி அதிகாரி ஆனவர். இவர் 15 பிப்ரவரி 2019-இல் இந்தியத் தேர்தல் ஆணையராக நியமிக்கப்படுவதற்கு முன்னர், 2016 முதல் இந்திய அரசின் மத்திய நேரடி வரிகள் வாரியத் தலைவராக பணியாற்றினார். இவர் இந்திய வருவாய் சேவையில் 38 ஆண்டுகள் பணியாற்றினார்.  

மேலும் இவர் இணக்க மேலாண்மை மற்றும் சர்வதேச வரிவிதிப்பு ஆகிய துறைகளில் பணியாற்றியுள்ளார். வரிகள் வருவாய் புலனாய்வுத் துறையில் மும்பை மற்றும் குஜராத் புலனாய்வு இயக்குநராகவும், புலனாய்வு பணிப்பாளர் ஆணையாளராகவும் பணியாற்றியுள்ளார்.  

பினாமி பரிவர்த்தனைகள் (தடுப்பு) திருத்தத் சட்டத்தை இயற்ற காரணமாக இவர், பினாமி பரிவர்த்தனைகள் மீதான அரசாங்கத்தின் கட்டுப்பாட்டை தீவிரமாக வலுப்படுத்தினார்.  

## இளமை
15 மே 1957 அன்று பிறந்த சுசில் சந்திரா ரூர்கி தொழில் நுட்ப நிறுவனத்தில் இளநிலை தொழில்நுட்ப பட்டப்படிப்பை முடித்தார். மேலும் டேராடூன் டி ஏ வி கல்லூரியில் இளநிலை சட்டப் படிப்பை முடித்தார். இவர் இந்திய வருவாய்ப் பணியில் சேர்வதற்கு முன்னர் இந்தியப் பொறியியல் பணி அதிகாரியாக இருந்தார். சுசில் சந்திரா இந்திய மேலாண்மை கழகம் பெங்களூரு மற்றும் அனைத்துலக நாணய நிதியம் போன்ற நிறுவனங்களில் நிதி மேலாண்மை குறித்த பயிற்சிகள் எடுத்துள்ளார்.  

## இதனையும் காண்க
- இந்தியத் தலைமைத் தேர்தல் ஆணையர்கள்
# லலிதா படித்துறை



**லலிதா காட்** அல்லது **லலிதா படித்துறை** (**Lalita Ghat**) (இந்தி: ललिता घाट) வாரணாசி புனித நகரத்தில் காசி விஸ்வநாதர் கோயில் அருகே பாயும் கங்கை ஆற்றின் கரையில் அமைந்துள்ள பல படித்துறைகளில் ஒன்றாகும். இதனை 1800 - 1804 ஆண்டுகளில் நேபாள மன்னர் ராணா பகதூர் ஷா என்பவர் இப்படித்துறையை நிறுவி, தமது குல தெய்வமான லலிதாம்பிகைக்கு அர்பணித்தார்.  

ராணா பகதூர் ஷா]]  

## அமைவிடம்
லலிதா படித்துறை வாரணாசி நகரத்தில் கங்கை ஆற்றின் கரையில், மணிகர்ணிகா படித்துறைக்கு தென்மேற்கில் 100 மீட்டர் தொலைவில் அமைந்துள்ளது. மேலும் வாராணசி தொடருந்து நிலையத்திலிருந்து 3.8 கிலோ மீட்டர் தொலைவில் உள்ளது.  
## இதனையும் காண்க
- தச அஷ்வமேத படித்துறை
- மணிகர்ணிகா படித்துறை
- அரிச்சந்திரன் படித்துறை
# மினாரி



***மினாரி (ஆங்கிலம்: Minari)*** ( , அர்த்தம் - *நீர் செடி*) 2020 ஆம் ஆண்டில் வெளியான ஒரு ஐக்கிய அமெரிக்க நாடகத் திரைப்படமாகும். லீ ஐசக் சுங்கால் எழுதி இயக்கப்பட்டுள்லது. சுடீவன் யூன், ஹாப் யெ-ரி, ஆலன் கிம், நோயல் கேட் சோ, யூன் ய-சங், வில் பேட்டன் ஆகியோர் இத்திரைப்படத்தில் நடித்துள்ளனர். இத்திரைப்படம் சுங்கின் சுயசரிதையினைத் தழுவியதாகும். அவரின் குடும்பம் 1980களில் தென்கொரியாவிலிருந்து கிராமபுர ஐக்கிய அமெரிக்காவிற்கு குடிபெயர்ந்து அனுபவித்ததை திரையாக்கியுள்ளார்.  
சன்டான்சு திரைப்படத் திருவிழாவில் சனவரி 26, 2020 இத்திரைப்படம் முதலில் வெளியிடப்பட்டது. இரண்டு விருதுகளையும் பெற்றது இணையத்தில் திசம்பர் 11, 2020 அன்று வெளியிடப்பட்டது. மேலும் திரையரங்குகளில் பிப்ரவரி 12, 2021 அன்று எ24 ஆல் வெளியிடப்பட்டது.  

பல விமர்சகர்கள் இத்திரைப்படத்தினை 2020 ஆம் ஆண்டின் சிறந்த திரைப்படம் என பெரிதும் புகழ்ந்துள்ளனர். 93ஆவது அகாதமி விருதுகளில் மொத்தம் ஆறு விருதுகளிற்கு பரிந்துரைக்கப்பட்டுள்ளது. குறிப்பாக சிறந்த திரைப்படம், சிறந்த இயக்குநர், சிறந்த நடிகர் (யூன்), மற்றும் சிறந்த துணை நடிகை (யூன்) ஆகியவற்றிற்கான விருதுகளுக்கு. சிறந்த வேற்றுமொழித் திரைப்படத்திற்கான கோல்டன் குளோப் விருதினை வென்றது. மேலும் ஆறு பாஃப்தா விருதுகளிற்கு பரிந்துரை செய்யப்பட்டுள்லது.
# சோல் (திரைப்படம்)



***சோல் (ஆங்கிலம்: Soul)*** 2020 ஆம் ஆண்டில் வெளிவந்த ஒரு ஐக்கிய அமெரிக்க கனவுருப்புனைவு நகைச்சுவை நாடக கணினி இயங்குபடம் ஆகும். பிக்சார் ஆல் தயாரிக்கப்பட்டு, வால்ட் டிஸ்னி பிக்சர்ஸ் ஆல் வெளியிடப்பட்டது. இத்திரைப்படத்தினை பீட் டாக்டர் மற்றும் கெம்ப் பவர்சு இயக்கியுள்ளனர். இத்திரைப்படத்தின் கதாப்பாத்திரங்களுக்கு ஜேமி பாக்சு, டீனா பே, கிரகாம் நோர்டன், ரேச்சல் ஹவுசு, ஆலிசு பிராகா, ரிச்சர்டு அயொகாடே, பிலிசியா ரசாடு, டான்னல் ராவ்லிங்சு, குவெஸ்டுலவ், மற்றும் ஆஞ்செலா பாஸ்செட் ஆகியோர் குரல் கொடுத்துள்ளனர்.  

இத்திரைப்படம் இலண்டன் திரைப்படத் திருவிழாவுல் அக்டோபர் 11, 2020 அன்று வெளியிடப்பட்டது. முதலில் நவம்பர் 20, 2020 அன்று ஐக்கிய அமெரிக்காவில் வெளியாகவிருந்தது. ஆனால் கோவிட்-19 பெருந்தொற்றினால் டிஸ்னி+ தளத்தில் திசம்பர் 25, 2020 அன்று வெளியிடப்பட்டது. விமர்சகர்கள் திரைப்படத்தின் அசைவூட்டம், கதை, குரல் நடிப்பு மற்றும் இசையினை பாராட்டினர், சிறந்த அசல் இசையிற்கான கோல்டன் குளோப் விருது இனை வென்றது. 93ஆவது அகாதமி விருதுகளில் மொத்தம் மூன்று விருதுகளிற்கு பரிந்துரைக்கப்பட்டுள்ளது. குறிப்பாக சிறந்த அசைவூட்டத் திரைப்படம் விருதிற்கு பரிந்துரை செய்யப்பட்டுள்ளது.
# மீன் காகம்


**மீன் காகம்** *(Fish crow)(கோர்வசு ஆசிப்ராங்கசு)* கிழக்கு மற்றும் தென்கிழக்கு அமெரிக்காவின் ஈரநில வாழ்விடங்களில் வாழும் காகமாகும்.  

## வகைப்பாட்டியல்
மீன் காகத்தை முதலில் அலெக்சாண்டர் வில்சன் 1812இல் விவரித்தார். சமீபத்திய மரபணு சோதனையின் மூலம் இந்த இனம் சினாலாவா காகம் *(கோ. சினலோயே)* மற்றும் டமுலிபஸ் காகம் *(கோ. இம்பார்டசு)* நெருங்கிய தொடர்பும்*,* அமெரிக்க காகமான *கோ. பிராக்கிரைங்கோசு*டன் தொடர்பின்றியும் காணப்படுகிறது.  

## விளக்கம்
<nowiki/>பறக்கும் மீன் காகம்]]  
மீன் காகம் மேலோட்டமாக அமெரிக்க காகத்தை ஒத்திருக்கிறது, ஆனால் சிறியது (36 &#x2013; 41&nbsp;செ.மீ நீளம்). பட்டுப்போன்ற, மென்மையான இறகுகளைக் கொண்டுள்ளது. மேற்புறங்களில் நீல அல்லது நீல-பச்சை நிறத்தில் மின்னக்கூடியது. அதே சமயம் அடிப்பகுதியில் கறுப்பு நிறத்திலிருந்து அதிக பச்சை நிறம் கொண்டதாக இருக்கும். கண்கள் அடர் பழுப்பு நிறமுடையன. அலகு பொதுவாக அமெரிக்க காகத்தை விடச் சற்றே மெலிதானது. ஆனால் இரு இனங்களையும் ஒன்றாகப் பார்த்தால் மட்டுமே வேறுபாடு தெரியும்.  

அமெரிக்க காகத்திலிருந்து மீன் காகத்தினை காட்சி வேறுபாடு காண்பது மிகவும் கடினம்; பெரும்பாலும் தவறானது. ஆயினும், அளவு தவிர வேறுபாடுகள் உள்ளன. மீன் காகம் அதிக மெலிந்த அலகினையும் கால்களையும் கொண்டிருக்கும். மேல் அலகின் நுனி சிறிய கூர்மையான கொக்கி போல இருக்கலாம். மீன் காகம் நடக்கும்போது குறுகிய கால்கள் கொண்டிருப்பது போலத் தோன்றும். ஒலி எழுப்பும் போது, மீன் காகங்கள் தொண்டை இறகுகளைத் துடைக்கின்றன.  

இந்த இனத்திற்கும் பிற அமெரிக்க காக்கை இனங்களுக்கும் குரல் மிகவும் வேறுபடுகிறது. மீன் காகத்தின் குரல் "ஆர்க், ஆர்க், ஆர்க்” அல்லது "வாவ்-வாவ்" என்று விவரிக்கப்பட்டுள்ளது. பறவையிலார் இவற்றை வேறுபடுத்தி அறிவர். "அமெரிக்க காகத்தின் மிகவும் பொதுவான அழைப்பு ஒரு தனித்துவமான" காவ் காவ் "என்பதையும், மீன் காகத்தின் நாசி "நியு உன்" என்பதாகும்.  

## பரவலும் வாழ்விடமும்
மீன் காகம், அமெரிக்காவின் கிழக்கு கடற்பரப்பில் றோட் தீவு முதல் கீ வெஸ்ட் வரையிலும், மேற்கில் மெக்சிகோ வளைகுடாவின் வடக்கு கடற்கரையோரத்திலும் காணப்படுகிறது. உள்நாட்டு ஆற்றுப் பகுதிகளிலும் காணப்படுகிறது. கடலோர சதுப்புநிலங்கள் மற்றும் கடற்கரைகள், ஆறுகள், உள்நாட்டு ஏரிகள் மற்றும் சதுப்புநிலங்கள், ஆற்றங்கரைகள் மற்றும் இத்தகையப் பகுதிகளுக்கு அருகே உள்ள நிலங்களில் இவை அடிக்கடி காணப்படும்.  

## நடத்தை

### உணவு

உணவினை நிலத்திலிருந்தோ அல்லது ஆழமற்ற நீரிலிருந்தோ பெறுகின்றது. இங்கு இவை வட்டமிட்டு உணவுப் பொருட்களை தன் கால்களால் தண்ணீரிலிருந்து பறிக்கும் தன்மையுடையன. இவை அனைத்துண்ணி வகையின. இது நண்டுகள் மற்றும் இறால்கள் உள்ளிட்ட சிறிய முதுகெலும்பிலிகளையும், தனிமைப்படுத்தப்பட்ட மீன்கள் மற்றும் உயிருடன் உள்ள மீன்கள், பறவைகள் முட்டை மற்றும் கூட்டிலுள்ள பறவைகள், சிறிய ஊர்வன, பல வகையான பழங்கள், வேர்க்கடலை மற்றும் தானியங்கள் முதலியன உணவாக உள்ளது.  

### இனப்பெருக்கம்
தனது கூடுகளை பொதுவாக மரத்தில் உயரமான பகுதியில் கட்டுகின்றன. பெரும்பாலும் அருகிலுள்ள மரங்களில் இதே இனத்தின் பிற காகங்களுடன் கூடு அமைத்து கூட்டங்களாக வாழ்கின்றன. நான்கு அல்லது ஐந்து முட்டைகள் வரை இடுகின்றன. இவை வெளிர் நீலம்-பச்சை நிறத்தில், இவை ஆலிவ்-பழுப்பு நிறத்தில் காணப்படும்.  

## பாதுகாப்பு
இந்த இனம் அமெரிக்க காகத்தை விட மேற்கு நைல் வைரசுக்கு சற்றே எதிர்ப்புத் தன்மை கொண்டது. மீன் காகங்களுக்கு உயிர்வாழும் விகிதம் 45% வரை பதிவாகியுள்ளது. இது அமெரிக்க காகங்களுக்குப் பூஜ்ஜியத்திற்கு அருகில் உள்ளது.
# மெலிந்த அலகு காகம்


**மெலிந்த அலகு காகம்** (*Slender-billed crow*)*(கோர்வசு என்கா)* என்பது பேசரின் வரிசையில் கோர்விடே, குடும்பத்தினைச் சார்ந்த கோர்வசு பேரினத்தினைச் சார்ந்த சிற்றினமாகும். செங்கரு நீல காகத்துடன் மரபணு ரீதியாக வேறுபட்டது. செங்கரு நீல காகம் *கோர்வசு வயலசியசு* எனப் பிரிக்கப்பட்டுள்ளது.  

இது புரூணை, இந்தோனேசியா, மலேசியா மற்றும் பிலிப்பீன்சில் காணப்படுகிறது. இதன் இயற்கை வாழிடமாக மிதவெப்பமண்டல அல்லது வெப்பமண்டல ஈரமான தாழ் நில காடு மற்றும் மிதவெப்பமண்டல அல்லது வெப்பமண்டல சதுப்பு நிலக் காடுகளாகும்.
# அரிசுட்டாட்டிலின் மகளிர் பற்றிய பார்வை

**அரிசுட்டாட்டிலின் மகளிர் பற்றிய பர்வைகள்** *(Aristotle's views on women)* பிற்கால மேலைய சிந்தனையாளரிடம் இடைக்காலம் வரை பெருந்தாக்கம் விளைவித்து ம்களிர் வரலாற்றிலும் தன்னட்சியாஇச் செலுத்தியது.  

அரிசுட்டாட்டில் தனது *அரசியல்* எனும் நூலில் மகளிரி ஆடவருக்கும் அடங்கியவராகவும் ஆனால் அடிமைகளுக்கு மேலானவராகவும் பார்க்கிறார். இவர் கணவன் தன் மனைவி மீது ஆட்சி செலுத்தவேண்டும் என நம்புகிறார். ஆடவரில் இருந்தான மகளிர் வேறுபடுகளை மகளிரது எளிதல் தூண்டப்ப்டல், கூடுதலன் பரிவு, குறைகூறல், ஏமற்றுத்ல் ஆகிய பான்மைகளைக் கொண்டு வரையறுக்கிறார். ஆனால் ஆடவரும் மகளிரும் சமநிலை வாய்ந்த மகிழ்ச்சியோடு வாழவேண்டும் என்கிறார். இவர் தன் *பேச்சுக்கலை* எனும் நூலில் மகளிர் மகிழ்ச்சியிலேயே சமூக மகிழ்ச்சி அமியும் எனக் கூறுகிறார். பிளாட்டோ இருபாலாரும் சம்மானவரே; ஆனால் மகளிர் வலிமையிலும் விழுமியத்திலும் ஆடவருக்குச் சமமானவரல்லர்; ஆனால் அறிவிலும் செயல்திறனிலும் இருபாலாரும் சம வல்லமை பெற்றவரே என்பதால் ஓர் உயர்ந்த குடியரசின்கீழ் இருபாலாருக்கும் வேறுபாடின்றிச் சமமான கல்வி த்ந்து சம வேலை வாய்ப்பும் நல்கவேண்டும் எனக் கூறுவதை அரிசுட்டாட்டில் மறுக்கிறார்.  

அரிசுட்டாட்டில் தன் மரபுப்பேறு பற்றிய் கோட்பாட்டில் தாய் மகவுக்கு மந்தமான (முடக்கநிலை) பொருளைத் தருவதாகவும் தந்தை செயல் வீறுள்ள பொருளைத் தந்து மாந்தரின வடிவ உயிர்ப்பான பங்களிப்பு தருவ்தாகவும் கூறுகிறார்.  

## ஆடவருக்கும் மகளிருக்குமான வேறுபாடுகள்
# சிவபுரம், திருவள்ளூர் மாவட்டம்

**சிவபுரம்** (அல்லது சிவபுரம் காலனி) தமிழ் நாடு திருவள்ளூர் மாவட்டம் மீஞ்சூர் வட்டம், ஆலடு ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.. திருவள்ளூர் மாவட்டத் தலைநகரிலிருந்து 45 கிலோ மீட்டர் மேற்கே இச் சிற்றூர் அமைந்துள்ளது. மாநிலத் தலைநகர் சென்னையிலிருந்து 34 கிலோ மீட்டர் தூரத்தில் உள்ளது. .இதன் அஞ்சல் குறியீடு 601204 ஆகும்.  

சிவபுரம் சிற்றூரானது பொன்னேரி சட்டமன்றத் தொகுதிக்கும். திருவள்ளூர் மக்களவைத் தொகுதிக்கும் உட்பட்டதாகும்  

## அமைவிடம்
13.05 வ, 79.74 கி. பக்கத்திலுள்ள பெரிய நகரங்கள் அம்பத்தூர், பொன்னேரி, சென்னை, திருநின்றவூர் ஆகியவை.  

## வரலாற்றுத் தலம்
சிவபுரம் சிற்றூரில் மாமன்னன் ராஜராஜ சோழனால் எழுப்பப்பட்ட ஒரு சிவாலயம் உள்ளது. 1000 ஆண்டுகளுக்கு மேல் பழமை வாய்ந்த இந்த ஆலயத்தின் மூலவர் ராஜராஜேஸ்வரமுடைய மகாதேவர் என அழைக்கப்படுகிறார். அம்மன், காமாட்சி அம்மன் என அழைக்கப்படுகிறார். இந்த ஆலயம் தொல்லியல் துறையினரால் பராமரிக்கப்பட்டு வருகிறது.
# தி. சுவாமிநாதன்


**திருமால்ராய சுவாமிநாதன்** (*T. Swaminathan*) என்பார் 1970 டிசம்பர் 1 முதல் 1972 நவம்பர் 2 வரை இந்திய அமைச்சரவை செயலாளராக இருந்தார். இவர் இந்தியக் குடிமைப் பணியின் (ஐ.சி.எஸ்) உறுப்பினராக இருந்தார். சுவாமிநாதன், பிப்ரவரி 7, 1973 முதல் 17 ஜூன் 1977 வரை இந்தியாவின் தலைமைத் தேர்தல் ஆணையராக பணியாற்றினார்.
# த. சு. கிருஷ்ணமூர்த்தி

**தருவை சுபையா கிருஷ்ணமூர்த்தி** (*T. S. Krishnamurthy*)(பிறப்பு 1941) என்பவர் முன்னாள் இந்திய வருவாய் சேவையில் 13 ஆண்டுகள் பணியாற்றியவர். இவர் இந்தியாவின் தலைமைத் தேர்தல் ஆணையராகவும் (பிப்ரவரி 2004 முதல் மே 2005 வரை) பணியாற்றியுள்ளார். இவரது முக்கிய பணியாக 2004 மக்களவைத் தேர்தல் இருந்தது.  

முன்னதாக இவர் ஜனவரி 2000 முதல் இந்தியத் தேர்தல் ஆணையத்தில் ஆணையராக பணியாற்றினார்.  

## பின்னணி
கிருஷ்ணமூர்த்தி இந்திய வருவாய் சேவை அதிகாரியாகத் தனது வாழ்க்கையைத் தொடங்கினார். நிறுவன விவகாரங்கள் துறை செயலாளர் உட்பட பல்வேறு மட்டங்களில் அரசுக்கு பணியாற்றினார். இந்திய அரசாங்கத்தின் செயலாளராகவும், இந்தியாவின் தலைமைத் தேர்தல் ஆணையராக ஆன முதல் இந்திய வருவாய் சேவை அதிகாரி இவராவார்.  

நிறுவன விவகாரத் திணைக்களத்தின் செயலாளராக, நிறுவனங்களின் உரிமை கோரப்படாத ஈவுத்தொகைகளிலிருந்து அமைக்கப்பட்ட முதலீட்டாளர் கல்வி மற்றும் பாதுகாப்பு நிதியை அமைத்த பெருமைக்குரியவர்.  

கிருஷ்ணமூர்த்தி தனது 19 வயதில் இந்தியாவின் வங்கியில் (தேசியமயமாக்கலுக்கு முன்பு) ஒரு தகுதி காண் அதிகாரியாகத் தனது வாழ்க்கையைத் தொடங்கினார். இவர் 1963ஆம் ஆண்டு இந்திய வருவாய் பணியில் சேர்ந்தார். இதன் பின்னர் இவர் சென்னையில் வருமான வரி அதிகாரியாக நியமிக்கப்பட்டார். புதுதில்லியில் உள்ள கப்பல் மற்றும் நிதி உட்பட ஏராளமான அமைச்சகங்களில் பணியாற்றிய பின், விசாகப்பட்டினத்தில் உள்ள ஹிந்துஸ்தான் ஷிப்யார்ட் லிமிடெட் துணை பொது மேலாளராக நியமிக்கப்பட்டார். இவர் பணியாற்றிய முக்கிய வேலைகளில் ஒன்று பம்பாயில் வருமான வரி தலைமை ஆணையர்.  

இவர் எத்தியோப்பியா மற்றும் ஜார்ஜியாவில் சர்வதேச நாணய நிதிய ஆலோசகராகவும் பணியாற்றினார். தலைமைத் தேர்தல் ஆணையராக பணியாற்றிய காலத்தில் 2004ஆம் ஆண்டு ஜிம்பாப்வே மற்றும் அமெரிக்க அதிபர் தேர்தல்களில் ஒரு பார்வையாளராக இருந்தார். இந்திய கிரிக்கெட் கட்டுப்பாட்டு வாரியத்தின் பல்வேறு பிரிவுகளுக்கு மத்தியில் சுதந்திரமான மற்றும் நியாயமான தேர்தல்களை உறுதி செய்வதற்காக இந்திய கிரிக்கெட் கட்டுப்பாட்டு வாரியத்திற்கு (பி.சி.சி.ஐ) தேர்தல்களை நடத்துவதற்காக 2005 ஆம் ஆண்டில் கிருஷ்ணமூர்த்தி இந்திய உச்ச நீதிமன்றத்தால் நியமிக்கப்பட்டார்.  

## ஆரம்பகால வாழ்க்கை மற்றும் தனிப்பட்ட வரலாறு
திருநெல்வேலி மாவட்டத்தில் தருவை கிராமத்தைச் சேர்ந்தவர் கிருஷ்ணமூர்த்தி. திருச்சிராப்பள்ளியில் பிறந்து வளர்ந்தார் இவர் பரோடாவில் உயர்நிலை கல்வியினைக் கற்றார். பெங்களூரில் உள்ள செயின்ட் ஜோசப் கல்லூரியில் படித்தார். மைசூர் பல்கலைக்கழகத்தில் வரலாறு, பொருளாதாரம் மற்றும் அரசியல் அறிவியலில் கிருஷ்ணமூர்த்தி தங்கப் பதக்கங்களை வென்றார். இங்கிலாந்தின் பாத் பல்கலைக்கழகத்தில் நிதி ஆய்வில் முதுகலை முடித்தார்.  

ஓய்வு பெற்ற பின்னர், இவர் பல்வேறு நிறுவனங்கள் மற்றும் தன்னார்வ தொண்டு நிறுவனங்களின் குழு உறுப்பினராக உள்ளார், குறிப்பாக, இவர் பாரதிய வித்யா பவன் சென்னைப் பிரிவின் தலைவராக இருந்தார். இவர் ஆகஸ்ட் 2008இல் "ஜனநாயகத்தின் அதிசயங்கள்" என்ற புத்தகத்தினை எழுதி வெளியிட்டார்.  

கிருஷ்ணமூர்த்தி சென்னையைச் சேர்ந்த வீணா கலைஞரான கீதாவினை மணந்தார். இவரது மகன் கார்த்திக் மற்றும் மருமகள் அனுசுயா இலண்டனில் வசித்து வருகிறார்கள். இவரது மகள் நந்திதா மற்றும் மருமகன் ஸ்ரீகாந்த் பர்மேஸ்வரன் அய்யர் ஆவார்.
# சிவபுரம், தஞ்சாவூர் மாவட்டம்

**சிவபுரம்** (*Sivapuram*) தமிழ்நாட்டின் தஞ்சாவூர் மாவட்டத்தில் உள்ள ஒரு கிராமம். இது கும்பகோணத்திலிருந்து தென்கிழக்கில் 5 கிலோமீட்டர் தொலைவில் அமைந்துள்ளது. 2011 மக்கள் தொகை கணக்கெடுப்பின்படி, சிவபுரம் மொத்த மக்கள் தொகை 1,133 ஆகும்.  

சிவபுரத்தில் அமைந்துள்ள சிவ குருநாத சுவாமி கோயிலால் பிரபலமானது. தேவாரத்தில் குறிப்பிடப்பட்டுள்ள 276 சிவ தலங்களில் இதுவும் ஒன்று. 1955ஆம் ஆண்டு சோழ வெண்கலங்கள் காணாமல் போன சம்பவத்தினால் இந்த கிராமம் வெளி உலகிற்குத் தெரியவந்தது.  

## அமைவிடம்
சிவபுரம் கும்பகோண வட்டத்தின் தலைமையகத்திலிருந்து தென்கிழக்கே 5 கிலோமீட்டர் தொலைவில் திருவாரூர் செல்லும் வழியில் அமைந்துள்ளது. சீனிவாசநல்லூர், நெய்குன்னம், கிரங்குடி, கோத்தங்குடி மற்றும் வலங்கைமான் ஆகியவை அண்டை கிராமங்களில் சில.  

## மக்கள் தொகை
2011ஆம் ஆண்டு மக்கள்தொகை கணக்கெடுப்பின்படி, சிவபுரத்தின் மக்கள்தொகை 1,133ஆக இருந்தது. இவர்களில் 8 பேர் பட்டியல் சாதியைச் சேர்ந்தவர்கள். 276 வீடுகள் உள்ளன. 6 வயதுக்குட்பட்ட குழந்தைகள் எண்ணிக்கை 113.  

கிராமத்தின் கல்வியறிவு விகிதம் 87.65 ஆக இருந்தது. ஆண்களின் கல்வியறிவு விகிதம் 92.78 ஆகவும், பெண் கல்வியறிவு விகிதம் 82.19 ஆகவும் இருந்தது.  

## ஆர்வமுள்ள இடங்கள்

### சிவகுரு நாதசுவாமி கோயில்
சிவபுரம் இந்து கடவுளான சிவனுக்கு அர்ப்பணிக்கப்பட்ட சிவகுருநாதசுவாமி கோயிலால் பிரபலமானது. பண்டைய சோழ ராஜ்யத்தில் முதன்மை தெய்வம் சிவகுரு நாதர் அல்லது சிவபுர நாதர் என்று குறிப்பிடப்படுகிறது. வெவ்வேறு புனைவுகளின்படி, விஷ்ணு, பிரம்மா மற்றும் குபேரர் இங்கு சிவனை வெவ்வேறு காலங்களில் வணங்கினர் என அறியப்படுகிறது. குபேரர் இங்கு வழிபட்டதாக நம்பப்படுவதால், இந்த கிராமம் **குபேர புரி** என்றும் அழைக்கப்படுகிறது.  

### புனித செபாஸ்டியன் தேவாலயம்
சிவபுரத்தின் மற்றொரு முக்கிய வழிபாடுத் தலமாகப் புனித செபாத்தியார் தேவாலயம் உள்ளது.
# சாவக்காட்டுபாளையம்


**சாவக்காட்டுபாளையம்** (Savakattupalayam) என்பது இந்தியாவின், தமிழ்நாடு மாநிலத்தில் அமைந்துள்ள ஈரோடு மாவட்டம், நம்பியூர் வட்டாரத்தில் உள்ள எம்மாம்பூண்டி ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் நம்பியூர் ஊராட்சி ஒன்றியத்தில் அமைந்துள்ளது. இவ்வூரானது திருப்பூர் மக்களவைத் தொகுதிக்கும் கோபிச்செட்டிப்பாளையம் சட்டமன்றத் தொகுதிக்கும் உட்பட்டதாகும்.
# கோமாங்காட்டுப்பாளையம்


**கோமாங்காட்டுப்பாளையம்** என்பது இந்தியாவின், தமிழ்நாடு மாநிலத்தில் அமைந்துள்ள ஈரோடு மாவட்டம், நம்பியூர் வட்டாரத்தில் உள்ள எம்மாம்பூண்டி ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் நம்பியூர் ஊராட்சி ஒன்றியத்தில் அமைந்துள்ளது. இவ்வூரானது திருப்பூர் மக்களவைத் தொகுதிக்கும் கோபிச்செட்டிப்பாளையம் சட்டமன்றத் தொகுதிக்கும் உட்பட்டதாகும்.
# திம்மப்பையன்பாளையம்


**திம்மப்பையன்பாளையம்** என்பது இந்தியாவின், தமிழ்நாடு மாநிலத்தில் அமைந்துள்ள ஈரோடு மாவட்டம், நம்பியூர் வட்டாரத்தில் உள்ள எம்மாம்பூண்டி ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் நம்பியூர் ஊராட்சி ஒன்றியத்தில் அமைந்துள்ளது. இவ்வூரானது திருப்பூர் மக்களவைத் தொகுதிக்கும் கோபிச்செட்டிப்பாளையம் சட்டமன்றத் தொகுதிக்கும் உட்பட்டதாகும்.
# ராயர்பாளையம்


**ராயர்பாளையம்** என்பது இந்தியாவின், தமிழ்நாடு மாநிலத்தில் அமைந்துள்ள ஈரோடு மாவட்டம், நம்பியூர் வட்டாரத்தில் உள்ள எம்மாம்பூண்டி ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் நம்பியூர் ஊராட்சி ஒன்றியத்தில் அமைந்துள்ளது. இவ்வூரானது திருப்பூர் மக்களவைத் தொகுதிக்கும் கோபிச்செட்டிப்பாளையம் சட்டமன்றத் தொகுதிக்கும் உட்பட்டதாகும்.
# மலையப்பாளையம்


**மலையப்பாளையம்**(*Malayappalayam*) என்பது இந்தியாவின், தமிழ்நாடு மாநிலத்தில் அமைந்துள்ள ஈரோடு மாவட்டம், நம்பியூர் வட்டாரத்தில் உள்ள எம்மாம்பூண்டி ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் நம்பியூர் ஊராட்சி ஒன்றியத்தில் அமைந்துள்ளது. இவ்வூரானது திருப்பூர் மக்களவைத் தொகுதிக்கும் கோபிச்செட்டிப்பாளையம் சட்டமன்றத் தொகுதிக்கும் உட்பட்டதாகும். மலையப்பாளையம்யில் அமைத்துள்ள ஶ்ரீ முத்துமாாியம்மன் திருக்கோயில் மிகவும் புகழ் பெற்றதாகும்.
# மணியம்பாளையம்


**மணியம்பாளையம்** (*Maniyampalayam*) என்பது இந்தியாவின், தமிழ்நாடு மாநிலத்தில் அமைந்துள்ள ஈரோடு மாவட்டம், நம்பியூர் வட்டாரத்தில் உள்ள எம்மாம்பூண்டி ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் நம்பியூர் ஊராட்சி ஒன்றியத்தில் அமைந்துள்ளது. இவ்வூரானது திருப்பூர் மக்களவைத் தொகுதிக்கும் கோபிச்செட்டிப்பாளையம் சட்டமன்றத் தொகுதிக்கும் உட்பட்டதாகும்.மணியம்பாளையத்தில் அமைத்துள்ள இராக்கியண்ணசுவாமி திருக்கோயில் மிகவும் புகழ் பெற்றதாகும்.
# அன்னு ராணி


**அன்னு ராணி** (*Annu Rani*) (பிறப்பு: 1992 ஆகத்து 28) உத்தரப் பிரதேசத்தின் பகதூர்பூரைச் சேர்ந்த ஓர் ஈட்டி எறிபவராவார். ஈட்டி எறிதலில் இந்திய தேசிய சாதனை படைத்துள்ளார். 2021 ஆம் ஆண்டில் 64.23 மீட்டர் தூக்கி எறிந்து புதிய தேசிய சாதனையை படைத்தார். 60 மீட்டருக்கு அப்பால் வீசி உலக தடகளப் போட்டியின் இறுதிப் போட்டியை எட்டிய முதல் இந்திய பெண் ஈட்டி எறியும் வீரர் ஆனார் .  

## சொந்த வாழ்க்கையும் பின்னணியும்
ராணி 1992 ஆகஸ்ட் 28 அன்று உத்தரபிரதேசத்தின் பகதூர்பூர் கிராமத்தில் ஒரு விவசாய குடும்பத்தில் பிறந்தார். துடுப்பாட்ட விளையாட்டின் போது இவரது உடல் வலிமையைக் கவனித்த இவரது சகோதரர் இவரை அடையாளம் கண்டார். வெற்று வயலில் கரும்பு குச்சிகளை வீசுமாறு கேட்டு அவர் இவருக்கு பயிற்சி அளிக்க ஆரம்பித்தார். அன்னுவின் முதல் ஈட்டியாக ஒரு மூங்கில் இருந்தது. இவரது சகோதரர் பின்னர் இவரது பயிற்சிக்கு உதவினார் . இவரது தந்தை இவரை விளையாட்டில் ஊக்குவிக்க மறுத்துவிட்ட போது 2014 ஆம் ஆண்டில் தேசிய சாதனையை முறியடித்தன் மூலம் தன்னை நிரூபித்தார். பின்னர் இவரது தந்தை இவரை ஆதரித்தார்.  

## தொழில்முறை சாதனைகள்
அன்னு ராணி ஆரம்பத்தில் காசிநாத் நாயக் என்பவரால் பயிற்றுவிக்கப்பட்டார். இப்போது பல்ஜீத் சிங் பயிற்சியாளராக உள்ளார்.  

இலக்னோவில் 2014 ஆம் ஆண்டு நடைபெற்ற தேசிய மாநிலங்களுக்கு இடையிலான போட்டிகளில், ராணி 58.83 மீட்டர் ஈட்டி எறிந்து தங்கப்பதக்கம் வென்றார் - இதன்மூலம் 14 வயது தேசிய சாதனையை முறியடித்தார். இது பொதுநலவாய விளையாட்டுக்குத் தகுதி பெற்றார். 58.46 மீட்டர் வீசுதலுடன், இவர் 2014 பொதுநலவாய விளையாட்டுக்கு தகுதி பெற்றார். இந்த ஆண்டின் பிற்பகுதியில், தென் கொரியாவின் இஞ்சியோனில் நடந்த ஆசிய விளையாட்டுப் போட்டியில் 59.53 மீட்டர் தூரம் ஈட்டி எறிந்து வெண்கலப் பதக்கம் வென்றார். இரண்டு ஆண்டுகளுக்குப் பிறகு, 2016 ஆம் ஆண்டில் நடைபெற்ற தேசிய தடகளப் போட்டிகளில் 60.01 மீட்டர் தூக்கி எறிந்து தனது சொந்த சாதனையை மீண்டும் முறியடித்து 60 மீட்டர் தடையை முதன்முறையாக தாண்டினார். மார்ச் 2019 இல், பஞ்சாபின் பாட்டியாலாவில் நடந்த கூட்டமைப்பு கோப்பை தேசிய மூத்தோர் தடகளப் போட்டிகளில் 62.34 மீட்டர் தூக்கி எறிந்து தனது சொந்த சாதனையை மீண்டும் முறியடித்தார்.  

2014 ஆம் ஆண்டில், இஞ்சியோனில் நடந்த 2014 ஆசிய விளையாட்டுப் போட்டிகளில் 59.53 மீட்டர் எறிதலுடன் வெண்கலப் பதக்கம் வென்றார்.  

2017 ஆசிய தடகள போட்டியில் ஒடிசாவின் புவனேசுவரில் 57.32 மீட்டர் எறிதலுடன் வெண்கலப் பதக்கம் வென்றார்.  

ஏப்ரல் 21, 2019 அன்று கத்தார் நகரில் நடைபெற்ற 23 ஆவது ஆசிய தடகள போட்டியில் பெண்கள் ஈட்டி எறிதல் போட்டியில் இவர் வெள்ளிப் பதக்கம் வென்றது உலக தடகள போட்டிகளில் இறுதிப் போட்டிக்கு தகுதி பெற உதவியது. இதனால் உலக தடகள போட்டியில் பங்கேற்ற முதல் இந்திய பெண் ஈட்டி எறிபவர் என்ற பெருமையைப் பெற்றார். செக் குடியரசின் ஆஸ்ட்ராவாவில் நடைபெற்ற ஆஸ்ட்ராவா கோல்டன் ஸ்பைக் தடகள சந்திப்பு எனப்படும் தடகள விளையாட்டுக் கூட்டமைப்பின்<nowiki/>நிகழ்வில் வெண்கலப் பதக்கம் வென்றார்.  

2020 ஆம் ஆண்டில் தடகளத்தில் ஸ்போர்ட்ஸ்டார் ஏசஸ் விளையாட்டு வீரருக்கான விருதை வென்றார்.
# நாகேந்திர சிங்

**மகாராஜ் ஸ்ரீ நாகேந்திர சிங்** (*Nagendra Singh*)(18 மார்ச் 1914 - 11 டிசம்பர் 1988) என்பவர் இந்திய வழக்கறிஞர் மற்றும் நிர்வாகி ஆவார். இவர் 1985 முதல் 1988 வரை அனைத்துலக நீதிமன்றத்தின் தலைவராக இருந்தார். ஹேக்கில் உள்ள சர்வதேச நீதிமன்றத்தின் நீதிபதிகளாக இருந்த இந்தியாவிலிருந்து வந்த நான்கு நீதிபதிகளில் இவரும் ஒருவர். மற்றவர்கள் பெனகல் நரசிங் ராவ் (1952–1953), ஆர்.எஸ். பதக் (1989–1991) இந்தியாவின் 18வது தலைமை நீதிபதி தல்வீர் பண்டாரி (2012–), ஆவார்கள்.  

## ஆரம்ப கால வாழ்க்கை
சிங் இந்தியாவின் துங்கர்பூர் மாநிலத்தில் பிஜயா சிங் மற்றும் தேவேந்திர குன்வர் சாஹிபாவின் மூன்றாவது மகனாகப் பிறந்தார். அஜ்மீரில் உள்ள மயோ கல்லூரியில் கல்வி பயின்றார். இவர் அரச ராஜபுத்திர குடும்பத்தைச் சேர்ந்தவர். இந்தியக் குடிமை சேவையில் சேருவதற்கு முன்பு கேம்பிரிட்ஜ் செயின்ட் ஜான்ஸ் கல்லூரியில் கல்வி பயின்றார்.  

## தொழில்
இவர் இந்தியக் குடிமைச் சேவையில் சேர்ந்து கிழக்கு மாநிலங்களுக்கான பிராந்திய ஆணையராகப் பணியாற்றினார். இந்திய அரசியலமைப்பு சபை உறுப்பினர், இந்தியாவின் பாதுகாப்பு அமைச்சின் இணை செயலாளர், போக்குவரத்து இயக்குநர் ஜெனரல் மற்றும் தகவல் மற்றும் ஒளிபரப்பு அமைச்சகத்தின் சிறப்புச் செயலாளராக பணியாற்றினார். 1966, 1969, மற்றும் 1975ஆம் ஆண்டுகளில், ஐக்கிய நாடுகள் பொதுச் சபையில் இந்தியாவின் பிரதிநிதியாக நியமிக்கப்பட்டு, 1967 முதல் 1972 வரை பகுதிநேர அடிப்படையில் ஐக்கிய நாடுகளின் சர்வதேச சட்ட ஆணையத்தில் பணியாற்றினார். சர்வதேச பார் அசோசியேஷனின் செயலாளராகவும் தேர்ந்தெடுக்கப்பட்டார். 1973ஆம் ஆண்டில், சர்வதேச நீதிமன்றத்தின் நீதிபதியாக ஹேக்கிற்குச் சென்றார். பிப்ரவரி 1985 முதல் பிப்ரவரி 1988 வரை பணியாற்றி, ஓய்வு பெற்றபோது அதன் தலைவராக இருந்தார். இவர் தொடர்ந்து ஹேக்கில் வசித்து வந்தார், 1988 டிசம்பரில் இறந்தார்.  

## விருதுகள்
சிங்கிற்கு 1938இல் காமா விருது வழங்கப்பட்டது, 1973இல் இந்திய அரசு பத்ம விபூசண்<nowiki/>விருதினை வழங்கியது.
# மருத்துவத்தில் மக்னீசியம்

**மக்னீசியம் உப்புகள்** (*Magnesium salts*) பல்வேறு வகையான கலப்புகளில் உருவாக்கப்பட்டு மருந்துகளாக கிடைக்கின்றன. மக்னீசியம் குறைபாடு, குறைந்த இரத்த மக்னீசியம், சூல்வலிப்பு போன்ற பல நோய்களுக்கான சிகிச்சையில் மருந்துகளாக இவை பயன்படுத்தப்படுகின்றன. மக்னீசியம் ஆரோக்கியத்திற்கு அவசியமான ஒரு முக்கியமான கனிமமாகும்.  

பல்லுயிர்ச்சத்து உள்ளிட்ட துணை உணவு தயாரிப்புகளில் வழக்கமாக குறைந்த அளவுகளில் மக்னீசியம் தாது பொதுவாக சேர்க்கப்படுகிறது. குழம்பு நிலை மக்னீசியம் சில நேரங்களில் உறிஞ்சுதலுக்கு உதவுகிறது.  

2017 ஆம் ஆண்டு அமெரிக்காவில் பரிந்துரைக்கப்பட்ட பொதுவான மருந்துகளில் மக்னீசியம் 171 ஆவது மருந்தாகும். மூன்று மில்லியனுக்கும் அதிகமான முறை அப்போது இவை பரிந்துரைக்கப்பட்டன.  

## மருத்துவப் பயன்
- முற்றிய ஆஸ்துமா போன்ற மூச்சுக் கோளாறு நோயாளிகளுக்கு பீட்டா-தசை சுருக்கி மற்றும் பித்தநீர் நரம்புக் கோளாறு முகவர்கள் கொடுத்து முயற்சித்தப் பின்னர் ஓர் மூச்சுக்குழாய் தளர்த்தியாக மக்னீசியம் உப்புகள் கொடுக்கப்படுகிறது.
- கடுமையான ஆஸ்துமா அறிகுறிகளைக் குறைக்க மக்னீசியம் சல்பேட்டு கரைசல் தெளிக்கலாம் என்று சமீபத்திய ஆய்வுகள் தெரிவிக்கின்றன.
## பக்க விளைவுகள்
வயிற்றுப் போக்கும் வயிற்று உபாதைகள் போன்றவை மக்னீசியம் உப்புகள் எடுத்துக் கொள்வதால் விளையும் பொதுவான பக்கவிளைவுகளாகும். கால்சியம் பற்றாக்குறை நோய் ஏற்கனவே இருந்தால் மேலும் கால்சியக் குறைவு தோன்றும்  
## மிகையளவு மக்னீசியம்
சிறப்பு சூழ்நிலைகளில் மட்டுமே மக்னீசியத்தை மிகை மருந்தாக கொடுக்க முடியும். இதனால் வயிற்றுப்போக்கு, குமட்டல், வாந்தி, இரத்த அழுத்தம் கடுமையாகக் குறைதல், குழப்பம், இதயத் துடிப்பு குறைதல், சுவாச முடக்கம் ஆகிய பக்க விளைவுகள் ஏற்படலாம். மிகவும் கடுமையான சந்தர்ப்பங்களில், கோமா, இதய இரத்தக் குறைவு, இதயச் செயலிழப்பு மற்றும் இறப்பு போன்ற அபாயங்கள் ஏற்படும்.  

## தயாரிப்பு வகை
நடைமுறையில் மக்னீசியம் ஓர் உப்பு வடிவத்தில் குளோரைடு அல்லது சல்பேட்டு போன்ற எதிர்-அயனிகளாக செயல்படும் பல எதிர்மின்மச் சேர்மங்களுடன் சேர்த்து வழங்கப்படுகிறது. ஆயினும்கூட மக்னீசியம் பொதுவாக ஒரு செயல்படும் கூறு என்றே கருதப்படுகிறது. பேரியம் குளோரைடு நச்சுக்கான சிகிச்சையில் மட்டும் மக்னீசியம் சல்பேட்டு உப்பு பயன்படுத்தப்படுவது ஒரு விதிவிலக்காகும். இங்கு சல்பேட்டு பேரியத்துடன் பிணைக்கப்பட்டு கரையாத பேரியம் சல்பேட்டை உருவாக்குகிறது.  

மக்னீசியம் அஸ்பார்டேட்டு, குளோரைடு, லாக்டேட்டு, சிட்ரேட்டு மற்றும் கிளைசினேட்டு போன்றவை உடலில் கிடைக்கின்றன. ஒவ்வொன்றும் மக்னீசியத்தின் ஆக்சைடு வடிவத்தை விட 4 மடங்கு அதிகமான மக்னீசியத்தைக் கொண்டுள்ளன. இவை விற்பனையில் இல்லாவிட்டாலும் ஒவ்வொன்றிலும் உள்ள மக்னீசியத்தின் அளவு சமமானவை.
# நீலம் சரண் கௌர்


**நீலம் சரண் கௌர்** (Neelum Saran Gour) (பிறப்பு 12 அக்டோபர் 1955) 1990களின் முற்பகுதியில் வட இந்தியாவின் சிறு நகரங்களின் உலகத்தையும் அவற்றின் துடிப்பான தன்மையையும் கலாச்சார வரலாறுகளையும் சித்தரித்த ஒரு சிறப்பு வகை புனைகதைகளை பிரதிநிதித்துவப்படுத்தும் ஒரு பிரபலமான இந்திய ஆங்கில புனைகதை எழுத்தாளர் ஆவார். இவர் ஐந்து புதினங்கள், நான்கு சிறுகதைத் தொகுப்புகள் மற்றும் இலக்கியம் அல்லாத புனைகதைகளின் ஒரு படைப்பு ஆகியவற்றை எழுதியுள்ளார். இவர் தனது சொந்த ஊரான அலகாபாத் நகரத்தின் வரலாறு மற்றும் கலாச்சாரம் குறித்த ஒரு சித்திரத் தொகுப்பைத் வெளியிட்டுள்ளார். மேலும் தனது ஆரம்ப நூல்களில் ஒன்றை இந்திக்கு மொழிபெயர்த்துள்ளார். சமீபத்திய ஆண்டுகளில், இவர் வட இந்திய மையப்பகுதியிலிருந்து வெளிவரும் இந்திய ஆங்கில புனைகதைகளில் முன்னணி பயிற்சியாளர்களில் ஒருவராக அங்கீகரிக்கப்படுகிறார்.  

## ஆரம்பகால வாழ்க்கையும் கல்வியும்
அலகாபாத்தில் பிறந்த ஒரு பெங்காலி தாய்க்கும் இந்தித் தந்தைக்கும் மகளாகப் பிறந்தார். மேலும் தனது குழந்தை பருவத்தில் பல மொழிகள் மற்றும் கலாச்சார தாக்கங்களை வெளிப்படுத்தினார். ரோமன் கத்தோலிக்க கன்னியாஸ்திரிகளால் நடத்தப்படும் புனித மேரி கான்வென்ட் இன்டர் கல்லூரியில் படித்த இவர், 1970களின் ஆரம்பத்தில் அலகாபாத் பல்கலைக்கழகத்தில் வரலாறு, தத்துவம் மற்றும் ஆங்கில இலக்கியம் ஆகியவற்றைப் பயின்றார். ஒவ்வொரு கல்வியாண்டிலும் தொடர்ச்சியாக முதலிடம் வகித்த இவர் கல்வித் திறனுக்காக பத்து தங்கம் மற்றும் வெள்ளிப் பதக்கங்களை வென்றார். விரைவில் 1977 இல் அலகாபாத் பல்கலைக்கழகத்தில் ஆங்கிலத் துறையில் விரிவுரையாளராக நியமிக்கப்பட்டார். 1977 முதல் பல்கலைக்கழகத்தில் கற்பிக்க ஆரம்பித்த இவர் இப்போது ஆங்கில இலக்கியத்தில் பேராசிரியர் பதவியைப் பெற்றுள்ளார்.
# தபஸ்ஸம்


**தபஸ்ஸம்** (Tabassum) (பிறப்பு **கிரண் பாலா சச்தேவ்** 9 சூலை 1944) ஓர் இந்திய திரைப்பட நடிகையும் பேச்சு நிகழ்ச்சித் தொகுப்பாளரும் ஆவார். இவர் 1947இல் குழந்தை நடிகர் பேபி தபஸ்ஸமாக தனது வாழ்க்கையைத் தொடங்கினார். பின்னர் இந்திய தொலைக்காட்சியின் முதல் தொலைக்காட்சி பேச்சு நிகழ்ச்சியான *பூல் கிலே ஹைன் குல்ஷன் குல்ஷன்* என்ற நிகழ்ச்சியின் தொகுப்பாளராக வெற்றிகரமான தொலைக்காட்சி வாழ்க்கையைத் தொடங்கினார். இது 1972 முதல் 1993 வரை தேசிய ஒளிபரப்பு நிறுவனமான தூர்தர்ஷனில் ஒளிபரப்பப்பட்டது. அதில் இவர் திரைப்படம் மற்றும் தொலைக்காட்சி பிரமுகர்களை பேட்டி கண்டார். இவர் ஒரு மேடை தொகுப்பாளராகவும் பணியாற்றினார். திரைப்படங்கள், தொலைக்காட்சி, வானொலி மற்றும் வலைதளம் ஆகிய நான்கு ஊடகங்களிலும் இவர் தோன்றியுள்ளார்.  

## ஆரம்பகால வாழ்க்கையும் பின்னணியும்
இவர் 1944இல் மும்பையில் இந்திய சுதந்திர போராட்ட வீரர் அயோத்தியநாத் சச்தேவ் என்பவருக்கும் சுதந்திர போராட்ட வீரரும், பத்திரிகையாளரும், எழுத்தாளருமான அஸ்காரி பேகம் ஆகியோருக்கு பிறந்தார். இவரது தந்தை தனது தாயின் மத உணர்வுகளை மனதில் வைத்து இவருக்கு தபஸ்ஸம் என்று பெயரிட்டார். அதே நேரத்தில் இவரது தாயார் தனது தந்தையின் மத உணர்வுகளை மனதில் வைத்து கிரண் பாலா என்ற பெயரை வைத்திருந்தார். திருமணத்திற்கு முந்தைய ஆவணங்களின்படி இவரது அதிகாரப்பூர்வ பெயர் கிரண் பாலா சச்தேவ் என்பதாகும்.  

## தொழில்
தபஸ்ஸம் குழந்தை நடிகராக *நர்கிஸ்* (1947), *மேரா சுஹாக்* (1947), மஞ்ச்தர் (1947) மற்றும் *பாரி பெஹன்* (1949) ஆகிய படங்களில் நடிக்க ஆரம்பித்தார். பின்னர் நிதின் போஸ் இயக்கத்தில் *தீடர்* (1951) என்ற படத்தில் சிறுவயது நர்கிசாக நடித்தார். லதா மங்கேஷ்கர் மற்றும் சம்சாத் பேகம் பாடிய *பச்ச்பன் கே தின் பூலா நா தேனா* என்ற வெற்றிப் பாடல் இவரைக் கொண்டு படமாக்கப்பட்டது. மேலும், அடுத்த ஆண்டில், விஜய் பட் இயக்கிய மற்றொரு முக்கியமான படமான *பைஜு பாவ்ரா* (1952) படத்தில் தோன்றினார். அதில் மீனாகுமாரியின் குழந்தை பருவ வேடத்தில் தோன்றினார். ஜாய் முகர்ஜி மற்றும் ஆஷா பரேக் நடித்த பிரபலமான திரைப்படமான *பிர் வோஹி தில் லயா ஹூனி*என்ற படத்திலும் இவர் நடித்துள்ளார். 'அஜி கிப்லா மொஹ்தர்மா' என்ற அழகான பாடலிலும் நடித்தார். ஒரு இடைவெளிக்குப் பிறகு, இவர் வயதான வேடங்களில் திரைப்படங்களில் மீண்டும் தோன்றினார். ஒரு கதாபாத்திர நடிகையாக பணியாற்றினார்.  

இவர் 1972 முதல் 1993 வரை 21 ஆண்டுகள் ஒளிபரப்பபட்ட இந்திய தொலைக்காட்சியின் முதல் பேச்சு நிகழ்ச்சியான *பூல் கிலே ஹைன் குல்ஷன் குல்ஷனை* தொகுத்து வழங்கினார். மும்பை தூர்தர்ஷன் நிலையம் தயாரித்த இது திரைப்பட பிரபலங்களின் நேர்காணல்களை அடிப்படையாகக் கொண்டது. மேலும், மிகவும் பிரபலமானது. இது இவருக்கு மேடைத் தொகுப்பாளராக ஒரு வாழ்க்கைக்கு வழிவகுத்தது. *கிருகலட்சுமி* என்ற இந்தி மகளிர் பத்திரிகையின் ஆசிரியராகவும் 15 ஆண்டுகள் இருந்தார். மேலும் பல நகைச்சுவை புத்தகங்களையும் எழுதினார்.  

## சொந்த வாழ்க்கை
தொலைக்காட்சி நடிகர் அருண் கோவிலின் அண்ணன் விஜய் கோவிலை இவர் திருமணம் செய்து கொண்டார். இவர்களது மகன் கோஷாங் கோவில் *தும் பர் ஹம் குர்பான்* (1985) என்ற மூன்று படங்களில் ஒரு முன்னணி நடிகராக இருந்தார். இதை தபஸம் தயாரித்து இயக்கியிருந்தார். இதில் ஜானி லீவரை நகைச்சுவை நடிகராக முதல்முறையாக திரையில் அறிமுகப்படுத்தினார். *கார்டூட்* (1987) மற்றும் *அஜீப் தஸ்தான் ஹை ஆம்* (1996) ஜீ டிவி தயாரித்து ஜே ஓம் பிரகாஷ் இயக்கியுள்ளார் (ரித்திக் ரோஷனின் தாத்தா). 2009 ஆம் ஆண்டில், இவரது பேத்தி குஷி (கோஷாங்கின் மகள்) *ஹம் பிர் மைல் நா மைல்* என்ற திரைப்படத்தில் அறிமுகமானார்.
# என். கோபாலசுவாமி



**என். கோபாலசுவாமி** (**N. Gopalaswami**) (பிறப்பு: 21 ஏப்ரல் 1944), 2006 முதல் 2009 முடிய 15வது இந்தியத் தலைமைத் தேர்தல் ஆணையர் பதவியிலும், 2004 முதல் 2006 முடிய இந்திய தேர்தல் ஆணையாளர் ஆகவும் பணியாற்றியவர். முன்னர் இவர் இந்திய ஆட்சிப் பணி அதிகாரியாக 1966 முதல் 2004 முடிய பணியாறினார்.  

அரசுப் பணியிலிருந்து ஓய்வு பெற்ற கோபாலசுவாமி கலாசேத்திரா அறக்கட்டளையின் தலைவராக 2014 முதல் 20159 முடிய 5 ஆண்டுகள் பணியாற்றினார். தற்போது சென்னையில் உள்ள விவேகானந்தா கல்விச் சங்கத்தின் தலைவராக உள்ளார். இந்திய அரசு 2015-இல் கோபாலசுவாமிக்கு பத்ம பூசண் விருது வழங்கியது.  

## இதனையும் காண்க
- இந்தியத் தலைமைத் தேர்தல் ஆணையர்கள்
- இந்தியத் தேர்தல் ஆணையம்
# செழியன் ஹரிநிசாந்த்


**செழியன் ஹரிநிசாந்த்** (*Chezhian Harinishanth* பிறப்பு: ஆகஸ்ட் 16 , 1996) இந்தியத் துடுப்பாட்டக்காரர் ஆவார். இவர் 2018-19 ஆம் ஆண்டிற்கான சையது முஷ்டாக் அலி இருபது20 போட்டித் தொடர்களில் தமிழ்நாடு துடுப்பாட்ட அணிக்காக கலந்து கொண்டார். 2019-20ஆம் ஆண்டிற்கான விஜய் அசாரே தொடருக்காக செப்டம்பர் 24இல் பட்டியல் அ போட்டிகளில் அறிமுகமானார். 2019-20ஆம் ஆண்டிற்கான ரஞ்சி கோப்பைத் தொடருக்காக முதல் தரத் துடுப்பாட்டப் போட்டியில் அறிமுகமானார்.  

2021ஆம் ஆண்டில் நடைபெற்ற சையது முஷ்டாக் அலி தொடரில் 41எனும் மட்டையாட்ட சராசரியோடு 246 ஓட்டங்களை எடுத்து அணியின் வெற்றிக்கு உதவினார். இவர் 2021 இந்தியன் பிரீமியர் லீக் தொடருக்காக சென்னை சூப்பர் கிங்ஸ் அணி நிர்வாகம் இவரை ஏலத்தில் எடுக்கப்பட்டார்.
# ஜேசன் பேரன்தோர்ஃப்


**ஜேசன் பால் பேரன்தோர்ஃப்** (Jason Paul Behrendorff பிறப்பு: ஏப்ரல் 20, 1990) ஆத்திரேலியத் துடுப்பாட்ட அணி வீரர் ஆவார். தற்போது மேற்கு ஆஸ்திரேலியா மற்றும் பெர்த் ஸ்கார்ச்சர்ஸ் அணிகளுக்காக உள்ளூர்ப் போட்டிகளில் விளையாடி வருகிறார்.  

## உள்ளூர்ப் போட்டிகள்
கேம்டன், நியூ சவுத் வேல்சில் பிறந்த இவர் கான்பராவில் வளர்ந்தார். ஆஸ்திரேலிய தலைநகர் ஆள்புலத்திற்காக 17 மற்றும் 19 வயதிற்குட்பட்ட தொடரில் விளையாடினார். மேலும் 2009 இல் சுற்றுப்பயணம் செய்த நியூசிலாந்து அணிக்கு எதிரான போட்டியில் பிரதமரின் லெவன் அணி சார்பாக விளையாடினார்.  

## சர்வதேச போட்டிகள்
ஆகஸ்ட் 2017 இல், இந்தியாவுக்கு எதிரான இருபதுக்கு 20 சர்வதேச அணியில் இவர் இடம் பெற்றார். இவர் அக்டோபர் 7, 2017 அன்று இந்தியாவுக்கு எதிராக ஆஸ்திரேலியாவுக்காக பன்னாட்டு இருபது20 போட்டியில் அறிமுகமானார்.  

## ஐ.பி.எல்
2021 ஐபிஎல் பருவத்திற்காக ஜோஷ் ஹேசல்வுட்டிற்கு மாற்றாக சென்னை சூப்பர் கிங்ஸால் ஒப்பந்தமானார்.  

## தனிப்பட்ட வாழ்க்கை
ஏப்ரல் 2014 இல், மேற்கு ஆஸ்திரேலியாவின் பேர்த்தில் ஜுவெல்லே ஹாட் என்பவரை மணந்தார். அவரது தம்பி லூக் எறிபந்தாட்டத்தில் ஆஸ்திரேலியாவைப் பிரதிநிதித்துவப்படுத்தினார்.